তবে লাতিন পরাশক্তির প্রতিপক্ষ হিসেবে বিদেশি কোনো দলকে আনতে চান না কাজী সালাউদ্দিন। জানালেন, ‘এবার অন্য কোনো দেশ না, বাংলাদেশকে খেলিয়ে দেব। পাঁচ-ছয় গোল খেলেও সমস্যা দেখি না। আর্জেন্টিনার বিপক্ষে ম্যাচ খেললে আমাদের ছেলেরা মানসিকভাবে আরও বেশি উজ্জীবিত হবে। আত্মবিশ্বাস বাড়বে।’ সেটা হলে তো মামুনুল, এমিলি, ওয়ালী, মিঠুনদের জন্য ‘বিশাল’ ব্যাপার হয়ে উঠবে। ১৯৮৩ সালে মালয়েশিয়ার মারদেকা কাপে আর্জেন্টিনা একাদশ নামের একটা দলের বিপক্ষে ২-৫ গোলে হেরেছিল বাংলাদেশ। গোল দুটি করেছিলেন আশরাফউদ্দিন চুন্নু ও শেখ মোহাম্মদ আসলাম।